પહેલાંના સમયમાં સ્ટાઇલ, ટ્રેન્ડી આઉટફીટ્સ, ક્લાસી વોર્ડરોબ કલેક્શન આ બધી  વસ્તુઓનું વધારે મહત્ત્વ નહોતું, એમ કહી શકાય કે ઘણી જગ્યાએ આ બધાને માત્ર ફિતુર કહેવામાં આવતાં, અલબત્ત પહેલાંના સમયમાં પણ અમુક સેલેબ્સ એવા હતાં જ જેમનું વોર્ડરોબ કલેક્શન આજે પણ વખણાય છે, આનું શ્રેષ્ઠ ઉદાહરણ પ્રિનસેસ ડાયના અને ક્વીન ગાયત્રીદેવી કહી શકાય, પરંતુ સામાન્ય પ્રજામાં સ્ટાઇલનું મહત્ત્વ તે સમયે પ્રમાણમાં ઓછું જોવા મળતું.